
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της 20820/5090/22.8.2001 απόφασης του 
Υπουργού Περιβάλλοντος, Χωροταξίας και Δημ. 
Έργων «Αναστολή χορήγησης οικοδομικών εργα¬ 
σιών σε τμήμα του οικοδομικού τετραγώνου Α του 
εγκεκριμένου ρυμοτομικού σχεδίου του Δήμου Κο¬ 
ρυδαλλού (Ν. Αττικής)» (Δ' 729). 1 

Τροποποίηση της 12673/3053/29.5.2001 απόφασης του 
Υφυπουργού Περιβάλλοντος Χωροταξίας και Δημο- 
σίων'Εργων «Αναστολή χορήγησης οικοδομικών αδει¬ 
ών και εκτέλεσης οικοδομικών εργασιών στην εντός 
του εγκεκριμένου ρυμοτομικού σχεδίου περιοχή «Με¬ 
ταξουργείου» του Δήμου Αθηναίων (Ν. Αττικής)». 2 

Κήρυξη αναδασωτέας έκτασης 18.540 στρεμμ. επί πε¬ 
ριμέτρου 19.200 στρεμμάτων στις θέσεις « Πακό- 
για, Μεγάλο Βουνό, Ρέμα Μάριζας, Κάρκανος, Ρέ¬ 
μα Σάρας», δημ. διαμερίσματος Ρειχιάς Δήμου Ζά- 
ρακα, «Αγιά Μαρίνα, Βίγλιζα,Κοτρώνι» δημ. 
διαμερίσματος Μεταμόρφωσης Δήμου Μολάων 


και «Πεταλάς, Φουκριά» δημ. διαμερίσματος Συ¬ 
κιάς Δήμου Μολάων Νομού Λακωνίας. 3 

Κήρυξη αναδασωτέας έκτασης 9,200 στρεμμάτων, 
στη θέση «Πηγαδούλια - Τσαπί» δημοτικού διαμερί¬ 
σματος Χρυσοκελλαριάς του Δήμου Κορώνης Νο¬ 
μού Μεσσηνίας. 4 

Κήρυξη αναδασωτέας έκτασης 42,000 στρεμμάτων, 
στη θέση «Πωγωνίτσα - Αγ. Δημήτριος» δημοτικού 
διαμερίσματος Αγίου Νικολάου του Δήμου Λεύ- 
κτρου Νομού Μεσσηνίας. 5 


ΑΠΟΦΑΣΕΙ Σ 

Αριθ. 47067/1027 (1) 

Ανάκληση της 20820/5090/22.8.2001 απόφασης του 
Υπουργού Περιβάλλοντος, Χωροταξίας και Δημ. Έρ¬ 
γων «Αναστολή χορήγησης οικοδομικών εργασιών 
σε τμήμα του οικοδομικού τετραγώνου Ατού εγκεκρι¬ 
μένου ρυμοτομικού σχεδίου του Δήμου Κορυδαλλού 
(Ν. Αττικής)» (Δ' 729). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 


2) του από 14.7.1999 Π. Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις της περιπτ. Α παρ.4.1,4.2β και 4.3 του 
άρθρου 29 του Ν.2831/2000 «Τροποποίηση των διατά¬ 
ξεων του Ν. 1577/85 «ΓΟΚ» και άλλες πολεοδομικές δια¬ 
τάξεις» (ΑΊ40). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α’ 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

5. Τις διατάξεις του άρθρου 3 (παρ. 1) του Ν. 2947/2001 
«Θέματα Ολυμπιακής Φιλοξενείας, Έργων Ολυμπιακής 
Υποδομής και άλλες διατάξεις» (Α' 228). 

6. Το αριθ. 5/16.1.2002 υπηρεσιακό σημείωμα της Διεύ¬ 
θυνσης Πολεοδομικού Σχεδιασμού - Τμήμα Α. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Ανακαλείται η αρ. 20820/5090/22.8.2001 απόφαση 
του Υπουργού Περιβάλλοντος, Χωροταξίας και Δημο¬ 
σίων Έργων «Αναστολή χορήγησης οικοδομικών αδειών 
και εκτέλεσης οικοδομικών εργασιών σε τμήμα του 
οικοδομικού τετραγώνου Α' του εγκεκριμένου ρυμοτο¬ 
μικού σχεδίου του Δήμου Κορυδαλλού (Ν. Αττικής)» 
(Δ' 729). 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 47073/1033 (2) 

Τροποποίηση της 12673/3053/29.5.2001 απόφασης του 
Υφυπουργού Περιβάλλοντος Χωροταξίας και Δημο¬ 
σίων Έργων «Αναστολή χορήγησης οικοδομικών 
αδειών και εκτέλεσης οικοδομικών εργασιών στην 
εντός του εγκεκριμένου ρυμοτομικού σχεδίου περιο¬ 
χή «Μεταξουργείου» του Δήμου Αθηναίων (Ν. Αττι¬ 
κής)». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ.5) και 159 (παρ.2) 
του από 14.7.1999 Π.Δ/τος «Κωδικοποίηση Βασικής Πο- 
λεοδομικής Νομοθεσίας» (Δ'580). 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το το άρθρο 27 του Ν. 2081/1992 (ΑΊ54) 
και τροποποιήθηκε με την παρ.2α του άρθρου 1 του Ν. 
2469/1997 (Α'38). 

3. Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων « (Α' 9). 

4. Την Υ6/31.10.01 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(Β' 1484). 

5. Το υπ’αριθ. 8/2002 υπηρεσιακό σημείωμα της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Τροποποιείται η υπ’αριθμ. 29986/7272/26.11.2001 
απόφαση του Υφυπουργού Περιβάλλοντος Χωροταξίας 
και Δημοσίων Έργων Αναστολή χορήγησης οικοδομικών 
αδειών και εκτέλεσης οικοδομικών εργασιών στην εντός 
του εγκεκριμένου ρυμοτομικού σχεδίου περιοχή «Μετα¬ 
ξουργείου» του Δήμου Αθηναίων (Ν. Αττικής) και προστί¬ 
θεται παράγραφος 3 ως εξής: 

«3. Της παραπάνω αναστολής εξαιρείται η έκδοση ανα¬ 
θεώρησης οικοδομικής άδειας και η εκτέλεση οικοδομι¬ 
κών εργασιών στο οικόπεδο που έχει πρόσωπο επί των 
οδών Αγησιλάου και Σαλαμίνος εντός του οποίου ευρί- 
σκεται διατηρητέο κτίριο». 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 27 Φεβρουάριου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 


Αριθμ. 24 (3) 

Κήρυξη αναδασωτέας έκτασης 18.540 στρεμμ. επί περι¬ 
μέτρου 19.200 στρεμμάτων στις θέσεις « Πακόγια, Με¬ 
γάλο Βουνό, Ρέμα Μάριζας, Κάρκανος, Ρέμα Σάρας», 
δημ. διαμερίσματος Ρειχιάς Δήμου Ζάρακα, «Αγιά Μα¬ 
ρίνα, Βίγλιζα,Κοτρώνι» δημ. διαμερίσματος Μεταμόρ¬ 
φωσης Δήμου Μολάων και «Πεταλάς, Φουκριά» δημ. 
διαμερίσματος Συκιάς Δήμου Μολάων Νομού Λακω¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος. 

2. Τις διατάξεις του Ν. 998/79 «Περί προστασίας των δα¬ 
σών κ.λ.π.» και ειδικότερα του άρθρου 41 παρ.1 και του 
άρθρ. 38 παρ. 1. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

4. Τις διαταγές του Υπουργείου Γεωργίας: 

α) 160417/1180/8.7.80 και 

β) 182447/3049/24.9.80. 

5. Την απόφαση του Γεν. Γραμματέα Περιφέρειας Πε- 
λοποννήσου αριθ. 5872/29.8.97 (ΦΕΚ 551/Β798) «Τοπο¬ 
θέτηση Προϊσταμένων Δ/νσεων Υπηρεσιών Περιφέρειας 
Πελοποννήσου και εξουσιοδότηση υπογραφής». 

6. Την αναφορά του Δασαρχείου Μολάων αριθ. 1759/ 
21.12.2001, με την οποία προτείνεται η κήρυξη ως ανα¬ 
δασωτέας της έκτασης που αναφέρεται στο θέμα, απο¬ 
φασίζουμε: 

α. Κηρύσσουμε αναδασωτέα με σκοπό την αποκατά¬ 
σταση με φυσική αναγέννηση της προϋπάρχουσας δασι¬ 
κής βλάστησης των αειφύλλων πλατυφύλλων που κατα¬ 
στράφηκε στις 12.10.2001 από πυρκαγιά, τη δημόσια δα¬ 
σική έκταση εμβαδού 18.540 στρεμμ. όπως αυτή ορίζεται 
και υπολογίστηκε γραφικώς επί χάρτου (Φ.Χ. «ΜΟΛΑΩΝ - 
ΡΕΙΧΙΑΣ» αριθ. 7367/5, 7367/6, 7367/7, 7367/8, 7377/1, 
7377/2 και 7377/3 εκδόσεως Γ.Υ.Σ. έτους 1964 κλίμακος 
1:15.000) και βρίσκεται στις θέσεις «Πακόγια, Μεγάλο 
Βουνό, Ρέμα Μάριζας, Κάρκανος, Ρέμα Σάρας» δημ. δια¬ 
μερίσματος Ρειχιάς Δήμου Ζάρακα, «Αγιά Μαρίνα, Βίγλι- 
ζα, Κοτρώνι» δημ. διαμερίσματος Μεταμόρφωσης Δήμου 
Μολάων και «Πεταλάς, Φουκριά» δημ. διαμερίσματος Συ¬ 
κιάς Δήμου Μολάων Ν. Λακωνίας και περικλείεται στη συ¬ 
νολική έκταση των 19.200 στρεμμάτων, εξαιρουμένων 
έτσι όλων των εντός των ορίων της έκτασης των 19.200 
στρεμμάτων ευρισκομένων αγροκτημάτων, οικισμών και 
οπωσδήποτε μη εχόντων τον χαρακτήρα δάσους ή δασι¬ 
κής έκτασης προ της πυ ρκαγιάς, καθώς καιτου τμήματος 
Α' με στοιχεία Α, Β, Γ, Δ, Ε, Ζ, Α εμβαδού 260 στρεμμάτων 
το οποίο δεν καταστράφηκε από την πυρκαγιά και η οποία 
(έκταση των 19.200 στρεμμάτων) προσδιορίζεται από την 
οριογραμμή: 

ΤΜΗΜΑ Α': Αρχίζει από το σημείο 1 που βρίσκεται 120 
μέτρα βόρεια του ρέματος μονόπορου επί του δρόμου 
Συκιά - Μεταμόρφωση. Ακολουθείτο δρόμο προς Μετα¬ 
μόρφωση (άσφαλτο) και σε απόσταση 200 μέτρα κατευ- 
θύνεται δυτικά. Ύστερα από απόσταση 120 μέτρων, 65 
μέτρα και 100 μέτρα (σημεία 2, 3, 4, 5) συναντά ξανά το 
δρόμο. Ακολουθεί βόρεια αυτόν και σε απόσταση 150 μέ¬ 
τρων (Σ6) κατευθύνεται βορειοανατολικά, συνεχίζει Βό- 

ρεια και Δυτικά συναντά ξανά το δρόμο (Σ9) σε απόσταση 
520 μέτρων. Συνεχίζει Βόρεια και σε μήκος 80 μέτρων συ¬ 
ναντά το τριγωνομετρικό σημείο (Υ87) στη θέση «Βίγλι- 
ζα».Από εκεί με κατεύθυνση Βόρεια και Βορειοανατολική 
σε μήκος 550 μέτρων συναντά την εκκλησία Αγία Μαρίνα 
(Σ12). Κατευθύνεται Βορειοδυτικά σε μήκος 830 μέτρα 
(ΣΙ4), συναντά μονοπάτι που βρίσκεται 90 μέτρα Ανατο¬ 
λικά του δρόμου Συκιά - Μεταμόρφωση. Από εκεί με κα¬ 
τεύθυνση Βορειοανατολική ακολουθεί την πλαγιά και σε 
απόσταση 1.100 μέτρων συναντά το δρόμο Μεταμόρφω¬ 
ση - Συκιάς (ΣΙ 6). Συνεχίζει Βορειοανατολικά συναντά ξα¬ 
νά τον ίδιο δρόμο και σε μήκος 300 μέτρων φτάνει στο 
(ΣΙ7). Συνεχίζει Βόρεια και Βορειανατολικά και σε μήκος 
1.500 μέτρων φτάνει στο (Σ20) που βρίσκεται 30 μέτρα 
Βορειοδυτικά του τριγωνομετρικού σημείου (Υ705) στη 
θέση «Μεγάλο Βουνό». Από εκεί με κατεύθυνση Ανατολι¬ 
κή και Βόρεια σε μήκος 700 μέτρα συναντά το δρόμο Με¬ 
ταμόρφωση - Ρειχιά (Σ22) ανατολικά λατομείου Κολλιά- 
κου. Ακολουθεί Βορειοανατολικά το δρόμο και ύστερα 
από απόσταση 500 μέτρων (Σ23) κατευθύνεται Ανατολι¬ 
κά, συνεχίζει Βόρεια και σε μήκος 900 μέτρων συναντά 
τον ίδιο δρόμο 9Σ28). Εκείθεν Βορειοδυτικά ακολουθείτο 
δρόμο για μήκος 180 μέτρα συνεχίζει Βορειοανατολικά 
και ύστερα από απόσταση 600 μέτρων συναντά τριγωνο¬ 
μετρικό σημείο (Υ771) στη θέση «Κάρκανος» (Σ33). Από 
εκεί κατευθύνεται Ανατολικά σε μήκος 500 μέτρων συνα¬ 
ντά ξανά το δρόμο Μεταμόρφωσης - Ρειχιάς (Σ35). Ακο¬ 
λουθεί Βόρεια αυτόν και Ανατολικά και ύστερα από από¬ 
σταση 1.600 μέτρων φτάνει στο τριγωνομετρικό σημείο 
37 (επί του δρόμου). Συνεχίζει Νοτιοανατολικά και σε μή¬ 
κος 30 μέτρων συναντά ρέμα. Από εκεί Ανατολικά στην 
πλαγιά συνέχεια Νότια καιΔυτικά μήκος 1.250 μέτρων συ¬ 
ναντά ξανά ρέμα (Σ41) (όπου διασταυρώνονται τρία ρέ¬ 
ματα). Ακολουθεί το ρέμα Νοτιοδυτικά φτάνει σε μήκος 
250 μέτρων στο σημείο 42 που βρίσκεται 350 μέτρα Βο- 
ρειοανατολικάτου τριγωνομετρικού σημείου (Υ689) θέση 
«Μάριζα». Από εκεί με κατεύθυνση Νότια ακολουθεί την 
πλαγιά, ύστερατο ρέμα και φτάνει στο (Σ45) σε μήκος 700 
μέτρων και ξανά στο ρέμα. Συνεχίζει Ανατολικά και Νότια 
και σε μήκος 1.500 μέτρων συναντά ρέμα (Σ48), ακολου¬ 
θεί Δυτικά το ρέμα και σε μήκος 800 μέτρων φτάνει στο 
σημείο διασταύρωσης δύο ρεμάτων (Σ50), κατευθύνεται 
Νοτιοδυτικά ακολουθεί το ρέμα Σάρας και σε απόσταση 
60 μέτρων φτάνει στο (Σ51 Ρέμα). Από εκεί με κατεύθυν¬ 
ση Ανατολικά σε απόσταση 800 μέτρων συναντά μονοπά¬ 
τι (Σ52) εκείθεν Ανατολικά και Νότια σε μήκος 3.000 μέ¬ 
τρων συναντά αγροτικές εκτάσεις (Σ57) στη θέση «Φου- 
κριά». Από εκεί κατευθύνεται Δυτικά σε μήκος 420 μέτρων 
συναντά καμίνι (Σ58), συνεχίζει την ίδια κατεύθυνση Βό¬ 
ρεια των αγροτικών εκτάσεων σε τεθλασμένη γραμμή και 
φτάνει στο (Σ72) το οποίο βρίσκεται 90 μέτρα Ανατολικά 
του ρέματος μονόπορο σε απόσταση 2.300 μέτρων. Ακο¬ 
λουθεί Βόρεια την πλαγιά παράλληλα του ρέματος και σε 
μήκος 650 μέτρων συναντά το ρέμα μονόπορο (Σ74). «α¬ 
πευθύνεται Νότια στην πλαγιά και Δυτικά σε μήκος 950 μέ¬ 


τρων συναντά παλαιά αγροικία με μαντρί (Σ78). Συνέχεια 
Νοτιοδυτικά σε τεθλασμένη γραμμή και μληκος 1.400 μέ¬ 
τρων συναντά το σημείο 1 (αφετηρία). Από το τμήμα αυτό 
(Τμήμα Α') εξαιρείται η έκταση εμβαδού 260 στρεμμάτων 
(Τμήμα Α') υπό στοιχεία Α, Β, Γ, Δ, Ε, Ζ, Α που δεν κατα¬ 
στράφηκε από την πυρκαγιά. 

ΤΜΗΜΑ Β': Αρχίζει από το σημείο 26' που βρίσκεται επί 
του αγροτικού δρόμου που οδηγεί προς την περιοχή Φου- 
κριά, κατευθύνεται Νότια και σε μήκος 310 μέτρων συνα¬ 
ντά τριγωνομετρικό σημείο (Υ208) στη θέση «Ράχη Φου- 
κριάς». Συνεχίζει Νότια και σε απόσταση 650 μέτρων συ¬ 
ναντά παλαιές μάντρες (Σ22'). Κατευθύνεται Δυτικά στην 
πλαγιά και Βόρεια που φτάνει σε ρέμα σε απόσταση 200 
μέτρων (Σ31'). Από εκεί κατευθύνεται Δυτικά συνέχεια 
Βόρεια και Δυτικά σε μήκος 600 μέτρων και συναντά ρέ¬ 
μα (Σ34'). Εκείθεν Βόρεια και Ανατολικά σε μήκος 1.000 
μέτρων συναντά τον αγροτικό δρόμο Φουκριάς (Σ37'), 
ακολουθεί αυτόν και σε απόσταση 200 μέτρων συναντά 
το (Σ 26 ). 

ΤΜΗΜΑ Γ: Αρχίζει από το σημείο 1'που βρίσκεται 90 μέ¬ 
τρα Βορειοανατολικά του δρόμου Συκιάς - Αγγελώνας 
στο χωματόδρομο , κατευθύνεται Δυτικά στη ρεματιά σε 
μήκος 120 μέτρων και φτάνει στο (Σ2' ρεματιά). Συνεχίζει 
Βόρεια στην πλαγιά και σε απόσταση 950 μέτρων συνα¬ 
ντά ρέμα (Σ4'). Από εκεί κατευθύνεται Δυτικά και Νότια σε 
μήκος 150 μέτρων συναντά μαντρότοιχο. Ακολουθεί Βο¬ 
ρειοδυτικά την πλαγιά και σε απόσταση 450 μέτρων συ¬ 
ναντά μαντρότοιχο και μονοπάτι (Σ9') συνεχίζει Βορειοα¬ 
νατολικά του μονοπατιού και σε μήκος 400 μέτρων συνα¬ 
ντά διασταύρωση δύο μονοπατιών (ΣΙΟ'). Εκείθεν Βόρεια 
και Ανατολικά σε απόσταση 450 μέτρων συναντά αγροτι¬ 
κό δρόμο περιοχής Φουκριάς (Σ14') που βρίσκεται 90 μέ¬ 
τρα ανατολικά από το καμίνι. Ακολουθεί Ανατολικά το χω¬ 
ματόδρομο και σε απόσταση 520 μέτρων και φτάνει στο 
σημείο 18'το οποίο βρίσκεται 100 μέτρα Νότια παλαιός 
αγροικίας με αλώνι. Συνεχίζει Νότια και σε απόσταση 550 
μέτρων συναντά τριγωνομετρικό σημείο (Υ286) στη θέση 
«Πεταλάς». Εκείθεν Νοτιοανατολικά και Δυτικά σε από¬ 
σταση 950 μέτρων και φτάνει στα μαντριά Πετράκου 
(Σ22'). Από εκεί Νοτιοδυτικά σε απόσταση 330 μέτρων και 
φτάνει στο σημείο (Σ1'), όπως φαίνεται στο συνημμένο 
διάγραμμα [απόσπασμα επί χάρτου (Φ.Χ. " ΜΟΛΑΩΝ - 
ΡΕΙΧΙΑΣ" αριθμ. 7367/5, 7367/6, 7367/7, 7367/8, 7377/1, 
7377/2 και 7377/3 εκδόσεως Γ.Υ.Σ. έτους 1964 κλίμακος 
1:15.000)] και αποτελεί αναπόσπαστο μέρος της απόφα¬ 
σης αυτής. 

β. Από της διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 28 Φεβρουάριου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΓΡΗΓΟΡΙΟΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 473 ( 4 ) 

Κήρυξη αναδασωτέας έκτασης 9,200 στρεμμάτων, στη 
θέση «Πηγαδούλια - Τσαπί» δημοτικού διαμερίσματος 
Χρυσοκελλαριάςτου Δήμου Κορώνης Νομού Μεσση¬ 
νίας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ.51/87 «Καθορισμός των Περιφε¬ 
ρειών της Χώρας για το σχεδίασμά κ.λπ. της Περιφερεια¬ 
κής Ανάπτυξης» 

2. Τις δ/ξεις των άρθρων 1 παρ.1 και 2, 2 παρ.1 εδ.δ , 5 
παρ.3Β,6παρ.7 και7παρ.2του Ν. 2503/97 «Διοίκηση, Ορ¬ 
γάνωση, Στελέχωση της Περιφέρειας κ.λ.π.» 

3. Τις δ/ξεις του άρθρου 117 παρ.3του Συντάγματος. 

4. Τις δ/ξεις του Ν. 998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ.1 
β) του άρθρου 38 παρ. 1 

5. Τις δ/γές του Υπουργείου Γεωργίας: 

α) 160417/1180/8.7.80 
β) 182447/3049/24.9.80 

6. Την αριθ. 898/11.2.2002 πρόταση του Δασαρχείου 
Καλαμάτας περί κηρύξεως αναδασωτέας, της αναφερο- 
μένης στο θέμα έκτασης. 

7. Την αριθ. 5872/29.8.97 απόφαση του Γενικού Γραμ¬ 


ματέα Περιφέρειας Πελ/σου «Τοποθέτηση Πρ/νων Δ/νσε- 
ων Υπηρεσιών κ.λ.π. και εξουσιοδότηση υπογραφής με 
Εντολή Γενικού Γραμματέα Περ/ρειας Πελ/σου 
(Ε.Γ.Γ.Π.Π.)» (ΦΕΚ 551/Τ.Β'3.6.98), αποφασίζουμε: 

Κηρύσσουμε σναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από πυρκαγιά στις 10.12.2001 την δημόσια δα¬ 
σική έκταση, εμβαδού εννέα στρεμμάτων και διακοσίων 
(9,200) τετραγωνικών μέτρων που βρίσκεται στη θέση 
«Πηγαδούλια - Τσαπί» περιοχής δημοτικού διαμερίσμα¬ 
τος Χουσοκελλαριάς του Δήμου Κορώνης Νομού Μεσση¬ 
νίας προσδιορίζεται από τα στοιχεία: Α, Β, Γ, Δ, Ε, Ζ, Η, Θ, 
I, Κ, Λ, Μ, Α και έχει όρια: 

Ανατολικά: Δημόσια δασική έκταση. 

Δυτικά: Αγροτική οδό «Χρυσοκελλαριά - Τσαπί». 
Βόρεια: Δημόσια δασική έκταση. 

Νότια: Δημόσια δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Καλαμάτα, 19 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

Αριθ. 467 (5) 

Κήρυξη αναδασωτέας έκτασης 42,000 στρεμμάτων, στη 
θέση «Πωγωνίτσα - Αγ.Δημήτριος» δημοτικού διαμερί¬ 
σματος Αγίου Νικολάου του Δήμου Λεύκτρου Νομού 
Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΗΣΟΥ 

Έχοντας υπόψη: 

1. Τις δ/ξεις του Π.Δ. 51/87 «Καθορισμός των Περιφε¬ 
ρειών της Χώρας για το σχεδίασμά κ.λ.π. της Περιφερει¬ 
ακής Ανάπτυξης». 

2. Τις δ/ξειςτων άρθρων 1 παρ.1 και 2, 2παρ.1 εδ.δ', 5 
παρ.3Β, 6παρ.7 και7παρ.2του Ν.2503/97 «Διοίκηση, Ορ¬ 
γάνωση, Στελέχωση της Περιφέρειας κ.λ.π.». 

3. Τις δ/ξειςτου άρθρου 117 παρ. 3 του Συντάγματος. 

4. Τις δ/ξεις του Ν. 998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ.1. 

β) του άρθρου 38 παρ. 1. 

5. Τις δ/γέςτου Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

6. Την αριθ.832/9.2.2002 πρόταση του Δασαρχείου Κα¬ 
λαμάτας περί κηρύξεως αναδασωτέας, της αναφερομέ- 
νης στο θέμα έκτασης. 

7. Την αριθ. 5872/29.8.97 απόφαση του Γενικού Γραμ¬ 
ματέα Περιφέρειας Πελ/σου «Τοποθέτηση Πρ/νων Δ/νσε- 


ων Υπηρεσιών κ.λ.π. και εξουσιοδότηση υπογραφής με 
Εντολή Γενικού Γραμματέα Περ/ρειας Πελ/σου 
(Ε.Γ.Γ.Π.Π.)» (ΦΕΚ551/τ. Β'3.6.98), αποφασίζουμε: 

Κηρύσσουμε αναδασωτέα, με σκοπότηνπροστασίαγια 
την επαναδημιουργία της δασικής βλάστησης που κατα¬ 
στράφηκε από πυρκαγιά στις 13.8.2001 την δημόσια δα¬ 
σική έκταση, εμβαδού σαράντα δύο (42) στρεμμάτων που 
βρίσκεται στη θέση «Πωγωνίτσα - Αγ. Δημήτριος» περιο¬ 
χής δημοτικού διαμερίσματος Αγίου Νικολάου του Δήμου 
Λεύκτρου Νομού Μεσσηνίας προσδιορίζεται από τα στοι¬ 
χεία: 1,2,3,4, 5, 6, 7, 8, 9,10,11,12,13,14,15,16,17,18, 
19, 20,21,22,23,24, 25, 26, 27, 28,29, 1 και έχει όρια: 

Ανατολικά: Δημόσια δασική έκταση και ελαιώνας. 

Δυτικά: Βραχώδες πρανές και αγρό Παναγιώτη Χιου- 
ρέα και Χριστογιάννη. 

Βόρεια: Δημόσια δασική έκταση. 

Νότια: Δημόσια δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Καλαμάτα, 19 Φεβρουάριου 2002 

Με εντολή Γενικού Γραμματέα Περιφέρειας 
Ο Διευθυντής Δασών Μεσσηνίας 
ΠΑΝ. ΜΠΑΖΙΓΟΣ 

